Neljä yllättävää, mutta vaaratonta seksin jälkeistä ilmiötä | Kuntoplus.fi
Jos näin on käynyt sinulle, et ole todellakaan yksin.
Ei syytä huoleen - on täysin normaalia kaivata niin omaa rauhaa kuin vaikkapa naistenhuonetta seksin jälkeen.
Iho kutiaa
Seksin jälkeen reisien tai käsivarsien iholla - tai melkein missä vain - voi ilmetä epämiellyttävää kutinaa. Jos et ole sattunut juuri vastikään kokeilemaan uusia ihonhoitotuotteita, syypää saattaa olla kumppanisi siemenneste. Tutkimusten mukaan mahdolliset ihoreaktiot ilmenevät yleensä siinä vaiheessa, kun sperma on ollut kosketuksissa ihoon yli puolen tunnin ajan. Herkistyminen voi kehittyä vasta vuosien kuluttua, ja se voi myös laantua ajan mittaan.
Äkkilähtö naistenhuoneeseenKutsuuko luonto joskus yhtäkkiä seksin jälkeen? Sperma voi olla syntipukki tässäkin ilmiössä. Siemennesteen sisältämä hormoninit, prostaglandiinit, voivat aiheuttaa esimerkiksi kohdun ja suoliston sileiden lihasten supistelua, jolloin seurauksena voi olla ripulointia.
Oman rauhan kaipuu
Jos seksin jälkeen kumppanin seuran sijaan olisi mieluummin yksin, syynä eivät välttämättä ole väljähtyneet tunteet. Seksin jälkeinen alakulo on varsin yleinen ilmiö, johon voi olla monia syitä.
Tällä viittamme elokuvista tutun yhdynnän jälkeisen sauhuttelun sijaan polttavaan tunteeseen virtsatessa. Se ei nimittäin suinkaan välttämättä johdu sukupuolitaudista vaan hetkellisesti ärtyneiden limakalvojen reaktiosta. Jos polttelua tai kirvelyä esiintyy usein, kannattaa kuitenkin käydä näyttäytymässä lääkärille.